  Майя Бывальцева Удмуртиын витьлэсь ӧжыт квартираем коркаосын улӥсьёслы юртэз тупатъян понна 2015-тӥ арысен тырем взносъёсты берыктон радлыкез юнматӥзы. Со сярысь элькун тӧролэн но кивалтэтлэн пресс-службазы ивортэ. Берыктозы юртэз азьвыл тупатъям понна быдтэм коньдонэз куштыса Анна Ситник, Удмуртиысь трос патеръем юртъёсты тупатонъя фондысь эрикрадо управленилэн кивалтӥсезАли Удмуртиын трос патеръем коркаосты рос-прос тупатонъя улосвыл программаысь 263 сыӵе юртъёс поттэмын, 34-езъя ужкагазъёсты дасяло. 25-тӥ куартолэзьлы Фондэ 50-лэсь трос куриськонъёс вуизы, соосъя оглом 740 сюрс манет берыктыны кулэ. Одӥг куриськонъя шорлыдын 13 сюрс 300 манет луэ. Куриськонлэсь кабзэ Фондлэн нимлыко  «Документы» люкетысь «Примерные формы документов» ватсэтысь шедьтыны луэ. Гожтэм куриськонэз office@kapremont18.ru электрон почтае келяно. Одӥг патерлэн кӧня ке кузёез ке, куриськон котькудӥз гожтыны кулэ. Быдэ вуымтэ кузё понна анаез яке атаез гожтоз.  Тегъёс: Мерлык Ижкар Капремонт Удмуртия тыриськонъёс коньдон  